stanford-oval/wikipedia huggingface dataset:
Kesäyön hymyilyä

| Kesäyön hymyilyä> Sommarnattens leende |
| --- | --- |

Ohjaaja:  Ingmar Bergman
Käsikirjoittaja:  Ingmar Bergman
Tuottaja:  Allan Ekelund
Säveltäjä:  Erik Nordgren
Kuvaaja:  Gunnar Fischer
Leikkaaja:  Oscar Rosander
Pääosat:  Eva Dahlbeck Gunnar Björnstrand Ulla Jacobsson Jarl Kulle Harriet Andersson Margit Carlqvist
Valmistustiedot
Valmistusmaa:  Ruotsi
Tuotantoyhtiö:  SF Svensk Filmindustri AB
Levittäjä:  Netflix
Ensi-ilta:  1955, Suomessa 1956
Kesto:  109 min
Alkuperäiskieli:  ruotsi
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Kesäyön hymyilyä (Sommarnattens leende) on Ingmar Bergmanin käsikirjoittama ja ohjaama ruotsalainen mustavalkoinen komediaelokuva vuodelta 1955. Neljän avioparin keskinäisiä eroottisia suhteita kuvaavassa, yhteen yöhön sijoittuvassa tarinassa Bergman esitteli näyttelijäensemblensa, jonka kanssa hän teki myöhemmin monia menestyselokuvia.
Juoni

Elokuva on saanut innoitusta Shakespearen Kesäyön unelmasta. Bergmanin runollisessa tarinassa kesäyö hymyilee ensin nuorenparin puhtaalle rakkaudelle. Toisen hymyn se suo “narreille, hulluille, parantumattomille”, aistillisten seksileikkien harjoittajille. Kolmannen hymyn kohteena ovat “surumieliset, raskautetut, yksinäiset”, keski-iän rauhoittuneen hellyyden ja toveruuden saavuttaneet.
Konkreettisemmin tarina sijoittuu 1800-luvun lopun Ruotsiin, jossa keski-ikäinen lakimies Fredrik Egerman on mennyt toisen kerran naimisiin, nyt nuoren Anna Egermanin kanssa, joka on kuitenkin yhä neitsyt. Anna huomaa olevansa ihastunut iäkkäämmän aviomiehensä samanikäiseen poikaan Henrikiin. Tämä on myös yhä neitsyt ja opiskelee papiksi, mutta hänen kanssaan flirttailee palvelija Petra. Äitinsä taloon heidät kaikki on kutsunut Fredrikin entinen naisystävä, näyttelijä Desirée Armfelt, joka elää nyt kreivi Malcolmin kanssa vapaassa suhteessa, jossa molemmat voivat toteuttaa mielihalujaan myös muiden kanssa. Kesäisen yön mittaan suhteiden jännitteet alkavat purkautua.
Rooleissa

| 0 | 1 | 2 |
| --- | --- | --- |
|  Gunnar Björnstrand  | … |  Fredrik Egerman   |
|  Eva Dahlbeck  | … |  Desirée Armfelt   |
|  Ulla Jacobsson  | … |  Anne Egerman   |
|  Harriet Andersson  | … |  Petra   |
|  Margit Carlqvist  | … |  Charlotte Malcolm   |
|  Naima Wifstrand  | … |  rouva Armfelt   |
|  Jarl Kulle  | … |  kreivi Malcolm   |
Vastaanotto ja myöhempi maine

Ingmar Bergman oli Kesäyön hymyilystä ehdolla Kultaisen palmun saajaksi Cannesin elokuvajuhlilla. Hänelle myönnettiin siellä ”runollisen huumorin palkinto” (Prix de l’Humour Poétique), vaikkei hän ollut paikalla eikä edes tiennyt elokuvaansa esitettävän festivaaleilla. Hän on kertonut lukeneensa asiasta sanomalehdestä istuessaan kotona vessassa.
The New York Timesin kriitikot valitsivat Kesäyön hymyilyn vuonna 2004 yhdeksi kaikkien aikojen tuhannesta parhaasta elokuvasta maailmassa.
Muita teoksia elokuvan pohjalta

Stephen Sondheimin musikaali A Little Night Music perustuu Kesäyön hymyilyn tarinaan . Sitä on esitetty Juice Leskisen suomennoksena Turun kaupunginteatterissa vuonna 2011 nimellä Kesäyön hymyilyä ja Tampereen Työväen Teatterissa vuonna 2015 nimellä Desirée – Pieni yösoitto. Musikaalista on peräisin sävelmä ”Send In the Clowns”.
Myös Woody Allenin elokuva Kesäyön seksikomedia (1982) perustuu Bergmanin Kesäyön hymyilyyn.
Kari Heliövaara

Kari Heliövaara (s. 30. joulukuuta 1954) on Helsingin yliopiston metsäeläintieteen professori. Hän on filosofian maisteri ja maatalous- ja metsätieteiden tohtori. Hän on ollut Helsingin yliopiston soveltavan eläintieteen dosentti vuodesta 1985.
Heliövaaran isä on arkkitehti Mikko Heliövaara ja veli yritysjohtaja Eero Heliövaara.
Teoksia

Tropiikin metsähyönteiset : johdatus trooppiseen metsäentomologiaan (yhdessä Kari Löyttyniemen kanssa, 1996)
Selkärangattomat (yhdessä Esa Haltian kanssa, 1998)
Suomen luonto. Selkärangattomat (yhdessä Juhani Lokin kanssa, 2000)
Suomen sarvijäärät (yhdessä Ilpo Mannerkosken kanssa, 2004)
Suomen lantakuoriaiset: opas santiaisista lantiaisiin (yhdessä Tomas Roslinin kanssa, 2007)
Hyppivät ja hohtavat : Suomen sepät, sepikät, rikkasepät ja jalokuoriaiset (yhdessä Ilpo Mannerkosken kanssa, 2014).
Karin Fossum

| Karin Fossum |
| --- | --- |
 Karin Fossum 2012.
Henkilötiedot
Syntynyt: 6. marraskuuta 1954 
Kansalaisuus:  norjalainen
Ammatti:  kirjailija
Kirjailija
Äidinkieli: norja
Aiheesta muualla
Löydä lisää kirjailijoitaKirjallisuuden teemasivulta
Karin Fossum (s. 6. marraskuuta 1954 Sandefjord, Norja) on norjalainen kirjailija. Hänet tunnetaan kansainvälisesti varsinkin Konrad Sejer -rikosromaanisarjasta, jonka ensimmäinen osa ilmestyi alkukielellä vuonna 1995.
Fossum on voittanut sekä Norjassa että sen ulkopuolella lukuisia palkintoja. Suomen dekkariseura myönsi hänelle vuonna 2000 ulkomaisen jännityskirjallisuuden kunniakirjan.
Kirjoja > Konrad Sejer -sarja

Evan katse (Evas öye, 1995)
Älä katso taaksesi! (Se deg ikke tilbake! 1996)
Ken sutta pelkää (Den som frykter ulven, 1997)
Piru valoa kantaa (Djevelen holder lyset, 1998)
Rakas Poona (Elskede Poona, 2000)
Mustat sekunnit (Svarte sekunder, 2002)
Harriet Krohnin murha (Drapet på Harriet Krohn, 2005)
Toisenlainen rakkaus (Den som elsker noe annet, 2007)
Paha tahto (Den onde viljen, 2008)
Varoitus (Varsleren, 2009)
Carmen Zita ja kuolema (Carmen Zita og døden, 2014)
Kirjoja > Muut suomennetut teokset

Hullujenhuone (De gales hus, 1999)
Jonas Eckel (Jonas Eckel, 2002)
Marraskuun neljännen vastainen yö (Natt til fjerde november, 2003)
Murtuma (Brudd, 2006)
Minä näen pimeässä (Jag kan se i mørket), 2012)
Kari Kauniskangas (s. 1962)

Kari Seppo Kauniskangas (s. 1962) on suomalainen yritysjohtaja, joka toimi Fiskarsin toimitusjohtajana vuosina 2008–2017.
Kanta-Hämeen pelastuslaitos

Kanta-Hämeen pelastuslaitoksen tunnus.
Kanta-Hämeen pelastuslaitos on yksi Suomen 22:sta aluepelastuslaitoksesta. Se vastaa pelastustoimesta ja ensihoidosta Kanta-Hämeen maakunnan kaikkien 11:n kunnan alueella. Sen hallintoa hoitaa vuodesta 2023 alkaen Kanta-Hämeen hyvinvointialue, sitä aiemmin Hämeenlinnan kaupunki.
Paloasemat

Kanta-Hämeen pelastuslaitoksen paloasemat:
40 Hämeenlinna
50 Janakkala
60 Riihimäki
65 Loppi
70 Forssa
Aiheesta muualla

Kotisivut
Kansallinen olympiakomitea

Kansallinen olympiakomitea on kansainvälisen olympialiikkeen kansallinen yksikkö. Se vastaa kansan osallistumisesta olympiakisoihin. Kansallinen olympiakomitea voi myös esittää kaupunkia tulevien olympiakisojen pitopaikaksi. Suomessa kansallinen olympiakomitea toimii lisäksi urheilun kattojärjestönä.
Kansalliset olympiakomiteat

Vuonna 2016 kansallisia olympiakomiteoita oli yhteensä 206. Jokaisella Yhdistyneiden kansakuntien jäsenvaltiolla on oma kansallinen olympiakomiteansa. Lisäksi kansallinen olympiakomitea on Palestiinalla, Cookin saarilla, Kosovolla ja Taiwanilla.
Kansallinen olympiakomitea on myös yhdeksällä ei-itsenäisellä alueella: Yhdysvaltain Samoalla, Guamilla, Puerto Ricolla, Yhdysvaltain Neitsytsaarilla, Bermudalla, Brittiläisillä Neitsytsaarilla, Caymansaarilla, Aruballa ja Hongkongilla.
Ennen vuotta 1996 Kansainvälisen olympiakomitean säännöissä hyväksyttiin kansallinen olympiakomitea myös maalle, joka ei ollut YK:n tunnustama valtio. Vuoden 1996 jälkeen status voidaan myöntää uudelle jäsenelle vasta, kun muut valtiot tunnustavat alueen itsenäiseksi valtioksi.
Kansainvälinen olympiakomitea erotti Brasilian olympiakomitean toistaiseksi lahjussyytösten vuoksi 4.10.2017. Kuwaitin olympiakomitea on ollut erotettuna vuodesta 2015, koska valtio on lainsäädännöllä puuttunut kansallisten urheilujärjestöjen toimintaan. Henkilöt, jotka eivät edusta mitään tunnustettua kansallista olympiakomiteaa, voivat osallistua olympiakisoihin itsenäisinä olympiaurheilijoina.
Kansainvälisen olympiakomitean maanosajärjestöt ovat hyväksyneet jäsenikseen joitakin kansallisia olympiakomiteoita, jotka eivät ole KOK:n jäseniä. Macaolla ja Färsaarilla on omat paralympiakomiteansa, ja ne voivat nimetä joukkueita paralympialaisiin.
Aiheesta muualla

Kuvia tai muita tiedostoja aiheesta Kansallinen olympiakomitea Wikimedia Commonsissa
Kari Kauniskangas (s. 1974)

Kari Tuomo Olavi Kauniskangas (s. 1974) on suomalainen yritysjohtaja, joka toimi YIT:n toimitusjohtajana vuosina 2013–2020.
Kaarlo Asp

Kaarlo Kustaa Asp (3. syyskuuta 1894 Helsinki – 29. kesäkuuta 1979 Kankaanpää) oli suomalainen kouluneuvos, kansanopiston johtaja, päätoimittaja ja kirjailija.
Aspin vanhemmat olivat kauppias Karl Oskar Asp ja Wilhelmiina Pilvinen. Hän pääsi ylioppilaaksi 1913 ja valmistui filosofian kandidaatiksi 1919. Hän toimi Etelä-Pohjanmaan kansanopiston johtajana 1924–1926, riveden kansanopiston ja kotitalouskoulun vt. johtajana 1926–1928, Pohjois-Satakunnan kansanopiston ja Kankaanpään kotitalouskoulun johtajana 1928–1961 ja oli Kankaanpään Sanomien päätoimittajana 1939–1961.
Teoksia

Nimellä Kaarlo Asp:
Vanha laulu : kolminäytöksinen näytelmä. Alkuperäistä näytelmäkirjallisuutta n:o 11. Gummerus 1916
Yllätys : yksinäytöksinen näytelmä. Gummeruksen näytelmiä n:o 14. Gummerus 1918
Neljäkymmentä vuotta nuorisoseuratyötä Pohjois-Satakunnassa ; toim. Kaarlo Asp. Pohjois-Satakunnan nuorisoseurojen keskusliitto 1949
Vedentaan kartano : romaani. Pellervo-seura, Helsinki 1951
Nimellä Kaarlo Haapa:
Parhain osa : kertomus vallattomasta miehestä. Gummerus 1924
Tammisunnuntaista suviöihin : romaani. Suojeluskuntain kustannusosakeyhtiö, Helsinki 1930
Suomennoksia

Barbra Ring : Tiellä. Gummerus 1920
Kristian Elster (nuorempi) : Sammuva suku : romaani. Gummerus 1922
Kanta-Hämeen vuoden kylä

Vuoden suomalaiset kylät
Etelä-Karjala
Vuoden eteläkarjalainen kylä
Etelä-Pohjanmaa
Vuoden eteläpohjalainen kylä
Etelä-Savo
Etelä-Savon vuoden kylä
Itä-Uusimaa
Vuoden itäuusmaalainen kylä (1997–2010)
Kainuu
Vuoden kainuulainen kylä
Kanta-Häme
Kanta-Hämeen vuoden kylä
Keski-Pohjanmaa
Keski-Pohjanmaan vuoden kylä
Kymenlaakso
Kymenlaakson vuoden kylä
Lappi
Vuoden lappilainen kylä
Pirkanmaa
Pirkanmaan vuoden kylä
Pohjois-Pohjanmaa
Pohjois-Pohjanmaan vuoden kylä
Päijät-Häme
Päijät-Hämeen vuoden kylä
Satakunta
Satakunnan vuoden kylä
Uusimaa
Vuoden uusmaalainen kylä
Varsinais-Suomi
Varsinais-Suomen vuoden kylä
Kanta-Hämeen vuoden kylä on kunnianimitys, jonka Hämeen kylät ry ja Hämeen liitto myöntävät vuosittain yhdelle Kanta-Hämeen maakunnan kylälle.
Palkitut

Kanta-Hämeen vuoden kyliksi ovat tulleet valituiksi seuraavat kylät:
| Vuosi | Kylä | Kunta |
| --- | --- | --- |
| 1997 | Ryttylä | Hausjärvi |
| 1998 | Teuro-Kuuslammi | Tammela |
| 1999 | ei valittu |  |
| 2000 | Alvettula | Hauho (Hämeenlinna 2009-) |
| 2001 | Vähikkälä | Janakkala |
| 2002 | Launonen | Loppi |
| 2003 | Kiipu | Jokioinen |
| 2004 | Rehakka-Irjala | Janakkala |
| 2005 | Letku | Tammela |
| 2006 | Eteläinen | Hauho (Hämeenlinna 2009-) |
| 2007 | Joentaka, | Loppi |
| 2008 | Kaloinen | Renko (Hämeenlinna 2009-) |
| 2009 | Ypäjänkylä | Ypäjä |
| 2010 | Piirivuori | Hausjärvi |
| 2011 | Vanha Raitti | Hämeenlinna (Hauho) |
| 2012 | Letku | Tammela |
| 2013 | Murronkulma | Jokioinen |
| 2014 | Vojakkala | Loppi |
| 2015 | Koijärvi | Forssa |
| 2016 | Susikas | Tammela |
| 2017 | Nummenkylä | Hämeenlinna (Renko) |
| 2018 | Teuro–Kuuslammi | Tammela |
| 2019 | Vähikkälä | Janakkala |
| 2020 | Viksberg | Forssa |
| 2021 | Pilpalan kylät | Loppi |
| 2022 | Läyliäinen | Loppi |
Aiheesta muualla

Hämeen kylät ry Hämeen kylät ry. Arkistoitu 15.11.2007. Viitattu 27.8.2009.
Kiele Sanchez

| Kiele Sanchez |
| --- | --- |
 Kiele Sanchez vuonna 2014.
Henkilötiedot
Koko nimi:  Kiele Michelle Sanchez
Syntynyt: 13. lokakuuta 1976 (ikä 47) Chicago, Illinois, Yhdysvallat
Ammatti:  näyttelijä
Puoliso:  Zach Helm (?–2008) Zach Gilford (2012–)
Näyttelijä
Aktiivisena:  2000–
Merkittävät roolit:  A Perfect Getaway 30 päivää kaamosta 2: Dark Days Glades Puhdistuksen yö: Anarkia
Aiheesta muualla
kielesanchez.com
IMDb 
Elonet
Kiele Sanchez (s. 13. lokakuuta 1976 Chicago, Illinois, Yhdysvallat) on yhdysvaltalainen näyttelijä. Hän näytteli toiseksi vanhinta Sorelli-sisarusta, Annea The WB:n draamassa Eri planeetalta. Hänet palkattiin näyttelemään ABC:n televisiosarjan Lost kolmannelle tuotantokaudelle Nikki Fernandezia. Sanchez näytteli ABC:n Football Wives -pilottijaksossa, mutta sarjan esittämistä ei jatkettu.
Biografia > Nuoruus

Kiele Sanchez syntyi Chicagossa, Illinoisissa. Hän on puertoricolaista ja ranskalaista alkuperää. Hänellä on kolme sisarusta. Hän aloitti näyttelemisen Glenbard North High Schoolissa Carol Streamissa, Illinoisissa, esiinnyttyään koulunäytelmässä nimeltä The Grapes of Wrath. Sanchezin toistuva esiintyminen auttoi häntä pääsemään esiintymispelostaan, josta hän kärsi siihen aikaan.
Biografia > Ura

Vuonna 2000 Sanchez koe-esiintyi MTV:n Wanna Be a VJ -kilpailuun New Yorkissa. Hänet valittiin viiden finalistin joukkoon, mutta hän ei voittanut kilpailua. Kuitenkin agentti, joka oli nähnyt Sanchezin MTV:llä, kiinnostui hänen edustamisestaan.
Sanchezin agentin kehotettua häntä muuttamaan Los Angelesiin hän koe-esiintyi ja sai roolin lyhytaikaisessa draamasarjassa That Was Then ja tilannekomediasarjassa Married to the Kellys. Vuonna 2003 hän esiintyi komediaelokuvassa Stuck on You ja liittyi ABC:n sarjan Lost näyttelijäryhmään Nikki Fernandezina, mutta hahmo kuitenkin poistui sarjasta yhdentoista jakson jälkeen tämän ensiesiintymisestä. Sanchezilla on rooli myös ABC:n ohjelmassa Samantha.
Biografia > Yksityiselämä

Sanchez on naimisissa käsikirjoittaja-ohjaajan Zach Helmin kanssa ja omistaa maltankoiran nimeltä Pooh Bear. Vapaa-ajallaan hän harrastaa pilatesta ja joogaa. Hän kärsii klaustrofobiasta, ja siksi hänellä olikin hankaluuksia näytellä Lostissa kohtausta, jossa hänet haudattiin.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2001 | Live Girls | Live Girls | Lynne |
| 2001 | Migrating Forms | Migrating Forms | unelmanainen |
| 2001 | Rennie’s Landing | Rennie’s Landing | Emily |
| 2001 | Class Warfare | Class Warfare | Amber Whidden |
| 2003 | Stuck on You | Stuck on You | söpöliini |
| 2003 | Young MacGyver | Young MacGyver | Taylor |
| 2007 | Football Wives | Football Wives | Donna Reynolds |
| 2008 | The End of Steve | The End of Steve | Emily Green |
| 2009 | A Perfect Getaway | A Perfect Getaway | Gina |
| 2010 | Redemption Road | Redemption Road | Hannah |
| 2010 | 30 päivää kaamosta 2: Dark Days | 30 Days of Night: Dark Days | Stella |
| 2010 | Matadors  | Matadors  | Natalie Munoz |
| 2014 | Puhdistuksen yö: Anarkia | The Purge: Anarchy | Liz |
| 2014 | Benji | Benji | Whitney Hughes |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso |
| --- | --- | --- | --- | --- |
| 2002 | That Was Then | That Was Then | Claudia Wills-Glass | 3 jaksoa |
| 2003–2004 | Married to the Kellys | Married to the Kellys | Susan Kelly | 21 jaksoa |
| 2006 | Four Kings | Four Kings | Jen | ”Pilot” |
| 2006 | Modern Men | Modern Men | Lisa | ”Pilot” |
| 2006 | Girls on the Bus | Girls on the Bus | Ronnie Sarazen | ”Pilot” |
| 2005–2006 | Eri planeetalta | Related | Anne Sorelli | 19 jaksoa |
| 2006–2007 | Lost | Lost | Nikki Fernandez | 14 jaksoa |
| 2007–2008 | Samantha | Samantha Who? | Chloe | 4 jaksoa |
| 2010–2013 | Glades | Glades | Callie Cargill | 49 jaksoa |
| 2014 | Kingdom | Kingdom | Lisa Prince | 14 jaksoa |
Karnak (sarjakuvahahmo)

| Karnak |
| --- | --- |
 Karnak, Epäinhimillisten kuningasperheen jäsen
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Fantastic Four #45
Henkilötiedot
Oikea nimi:  Karnak Mander-Azur
Status:  Aktiivinen
Pituus:  169 cm
Paino:  68 kg
Ryhmäsidokset:  Epäinhimilliset
Voimat:  Kyky aistia heikkoja kohtia eri esineissä ja olennoissa, mestarillinen lähitaistelija
Suhteet
Sukulaiset:  Triton (veli), Musta Salama, Meduusa, Gorgon,  Kristalli, Luna (serkkuja)
Karnak on Marvel-kustantamon sarjakuvissa esiintyvä supersankari. Hän kuuluu Epäinhimillisten kuningasperheeseen. Hän on pappi.
Hahmo esiintyi ensimmäisen kerran amerikkalaisessa Fantastic Four -lehden numerossa 45. Karnakin loivat Stan Lee ja Jack Kirby.
Karnakin ensiesiintyminen Suomessa tapahtui Ihmesarjan numerossa 6 (1967).
Historia

Karnak on vanhempi kahdesta veljeksestä. Hänet jätettiin koemielessä ilman yleensä suoritettavaa mutageenikäsittelyä, kun hänen pikkuveljensä Triton kävi käsittelyn läpi.
Karnak on lähes ihmisen näköinen, vain hänen päänsä on noin puolitoista kertaa normaalia kookkaampi, pyöreämuotoinen ja täysin kalju.
Karnak on äärimmäisen uskollinen kansansa hallitsijalle Mustalle Salamalle.
Voimat ja varusteet

Karnakilla on yli-inhimillisiä voimia kuten kaikilla epäinhimillisillä; hänen voimansa ovat itämaisen taistelun eri muodot, tärkeimpänä karate vietynä asteelle johon tavalliset ihmiset eivät koskaan voi päästä. Lisäksi hänen aistinsa ovat niin terävät ja erikoistuneet, että hän löytää yleensä yhdellä silmäyksellä heikot kohdat eri olennoista ja materiaaleista. Näin mm. silloin, kun epäinhimillisten kaupunkivaltakunta Attila piti irrottaa maasta avaruuteen siirtoa varten: Karnak etsi oikean kohdan ja Gorgon iski siihen maanjäristyskaviollaan, jolloin ympäri kaupunkia syntyi juuri halutunlainen repeämä.
Ultimate Karnak

Ultimate Marvel -jatkumossa Karnakin voimissa ja ulkonäössä on hieman eroja. Hänet kuvataan aasialaiseksi kasvonpiirteiltään ja valkohiuksisena. Hänen voimansa Ultimate-jatkumossa on energiavirtojen aistiminen ja kontrolloiminen. Hän esimerkiksi aisti heikompia kohtia Näkymättömän Naisen voimakentässä ja iski siihen sähköiskulla.
Karnak muissa medioissa > Televisio

Karnak esiintyi vuonna 1994 tuotetussa Ihmenelosten animaatiosarjassa.
Karnak esiintyi vuonna 2017 Marvel Cinematic Universeen sijoittuvassa televisiosarjassa Inhumans, näyttelijänään Ken Leung.
Karnak muissa medioissa > Videopelit

Karnak esiintyy tekoälyhahmona Marvel: Ultimate Alliance -videopelissä.
Aiheesta muualla

Marvel-kustantamon kotisivujen osuus Karnakista (englanniksi)
Kannusjärvi (Hamina)

Näkymä Kannusjärven Siliävuoren näkötornista länteen, Valklammen ja Valkjärven suuntaan.
Kannusjärvi on kylä Haminassa, entisen Vehkalahden kunnan alueella. Kylässä on vuonna 1974 valmistunut koulu ja päiväkoti. Haminan seurakunnalla on Kannusjärvellä kaksi leirikeskusta, Markkula ja Vehkarinne.
Historia

Kannusjärven ja muiden Vehkalahden kylien alueelta on tehty kivikautisia löytöjä, jotka kertovat ihmisen toiminnasta alueella esihistoriallisena aikana. Kannusjärvelle asutus vakiintui keskiajalla, kun alueen korpimaille muutti karjalaisväestöä Lapveden seudulta asumaan.
Kannusjärvi tuli liitetyksi Vehkalahden hallintopitäjään 1500-luvulla verotuksen tarkistusten yhteydessä, kun maakirjajärjestelmä syntyi osana Ruotsin kuningas Kustaa Vaasan hallinnollisia uudistuksia. Kannusjärven rajat jakokunnan ulkopuolisiin kyliin olivat pitkään epätarkat ennen isojakoa.
Kannusjärven maatalouden rakenne poikkesi 1600-luvulla muusta Vehkalahdesta siltä osion, että kaskeamisella oli huomattavan merkittävä asema kannusjärveläisten toimeentulossa. Vuoden 1620 karja- ja kylvöluettelosta käy ilmi, että yli 42 % Kannusjärven viljoista saatiin kaskista. Epätarkkojen rajojen ja vakiintumattomien hallintaoikeuksien vallitessa 1500- ja 1600-luvuilla alueen kaskisaloista käytiin kilpailua, mikä synnytti käräjillä selviteltäviä kiistoja niin kyläläisten kuin myös seudun kyläkuntien kesken. Peltoviljelyyn siirtyminen oli Kannusjärvellä verrattain hidasta, mikä johtui asutuksen katkonaisesta yleiskehityksestä ja tilojen autioitumisesta, johon vaikuttivat erityisesti 1500-luvun lopun sota-aika, 1600-luvun alun ja lopun kadot sekä Viroon muutto. Kannusjärveläiset talonpojat hoitivat 1600-luvulla itse tuotteidensa markkinoinnin, harjoittivat talonpoikaispurjehdusta ja kävivät kaupparetkillä Virossa asti.
Aiheesta muualla

Kannusjärven-Kitulan kylätoimikunnan kotisivut
Haminan kaupunginosat ja kylät
Alakaupunki
Hevoshaka
Hietakylä
Hillo
Husula
Ihamaa
Kannusjärvi
Kitula
Kolsila
Kuorsalo
Linnoitus
Metsäkylä
Myllykylä
Mäntlahti
Neuvoton
Onkamaa
Paijärvi
Pampyöli
Pappilansaaret
Petkele
Pitäjänsaari
Poitsila
Pyhältö
Pyötsaari
Rakila
Reitkalli
Ruissalo
Ruotsinkylä
Ruukki
Salmenkylä
Saviniemi
Sivatti
Summa
Syväsatama
Tallinmäki
Tammio
Tervasaari
Uusi-Summa
Vehkajärvi
Vilniemi
Kanta-Hämeen sairaanhoitopiiri

Kanta-Hämeen sairaanhoitopiiri (lyhennys KHSHP) eli virallisesti Kanta-Hämeen sairaanhoitopiirin kuntayhtymä oli yhdentoista Kanta-Hämeen maakunnan kunnan yhteisesti omistama kuntayhtymä, joka vastasi alueensa väestön erikoissairaanhoidon palveluista.  Kuntayhtymän kotipaikka oli Hämeenlinna. Sairaanhoitopiiri ylläpiti Kanta-Hämeen keskussairaalaa Hämeenlinnassa ja Riihimäellä. Sote-uudistuksen myötä sairaanhoitopiirien toiminta lakkasi koko maassa.
Kanta-Hämeen hyvinvointialue vastaa nykyisin alueen sosiaali-, terveys- ja pelastustoimen palveluista.
Jäsenkunnat

| 0 | 1 | 2 |
| --- | --- | --- |
|  Forssa  Hattula  Hausjärvi  Humppila |  Hämeenlinna  Janakkala  Jokioinen  Loppi |  Riihimäki  Tammela  Ypäjä |
Sairaalat

Sairaanhoitopiirin ylläpitämiä sairaaloita olivat
Kanta-Hämeen keskussairaala, Hämeenlinnan yksikkö (Ahvenistontie 20, Hämeenlinna)
Kanta-Hämeen keskussairaala, Riihimäen yksikkö (Riihimäen sairaala)
Lisäksi Forssan seudun hyvinvointikuntayhtymä (FSHKY) ylläpiti Forssan sairaalaa (Urheilukentänkatu 9, 3. kerros, Forssa), joka tarjosi myös erikoissairaanhoitoa seutukuntansa asukkaille.
Kari Ketola

| Henkilötiedot |
| --- | --- | --- | --- |
Syntymäaika: 12. marraskuuta 1963 (ikä 60)
Syntymäpaikka: Pyhäranta, Suomi
Pelipaikka: hyökkääjä
Pituus: 184 cm
Lempinimi: Ketsi
Junioriseurat
1979: UTU
1980–1982: P-Iirot
Seurat
| Vuodet | Seura | O | (M) |
| 1983–1986 | UTU | – | (25) |
| 1987 | PPT | 13 | (5) |
| 1988 | UTU | 21 | (7) |
| 1989 | VPS | 19 | (3) |
| 1990 | P-Iirot | 20 | (12) |
| 1991 | RPallo | 21 | (14) |
| 1992 | RFutis | 4 | (1) |
| 1992–1997 | P-Iirot | 123 | (32) |
| 1998–1999 | EuPa | 38 | (20) |
| 2000–2004 | FC Rauma | 75 | (33) |
| 2005 | FC Rauma RC | – | (15) |
| 2008–2010 | P-Iirot Reservi | – | (13) |
| Yhteensä | Yhteensä | 334 | (127) |
 Seurajoukkueuran tilastot kattavat vain kansalliset sarjat.
Kari Ketola (s. 12. marraskuuta 1963 Pyhäranta) on suomalainen entinen jalkapalloilija, pelipaikaltaan hyökkääjä. Hän edusti Mestaruussarjassa pelanneita Porin Pallo-Tovereita kaudella 1987 yhteensä 13 sarjaottelussa, joissa hän teki viisi maalia.
Ketola aloitti jalkapallon B-juniori-ikäisenä Uotilan Työväen Urheilijoissa. Aikuistasolla hän edusti PPT:n ja UTU:n lisäksi Vaasan Palloseuraa, Pallo-Iiroja, Rauman Palloa, Euran Palloa ja FC Raumaa. FC Raumassa pelatessaan hän oli Kakkosen kaudella 2003 Länsilohkon maalipörssin jaetulla toisella sijalla.
Ketola oli naimisissa lentopalloa pääsarjatasolla pelanneen Jutta Loukolan kanssa. Heidän poikansa on kesäkuussa 2023 saksalaiseen Borussia Mönchengladbachiin siirtynyt jalkapalloilija Sulo Ketola (s. 2007).